Līguma Nr.___________

parakstīšanas datums ir pēdējā pievienotā
 drošā elektroniskā paraksta
 un tā laika zīmoga datums

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs vai Departaments, atkarībā no konteksta, tā direktora p.i. […] personā, kura rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 41.3. un 42.3.7. apakšpunktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7.  un 9.1.apakšpunktu un Rīgas domes priekšsēdētāja 2024. gada 23. augusta rīkojumu Nr. RD-24-76-p, no vienas puses un
[bookmark: _Hlk1053886]PALAMI SIA, reģistrācijas numurs […], turpmāk – Piegādātājs, tā valdes priekšsēdētāja […] personā, kurš rīkojas, pamatojoties uz statūtiem, no otras puses, turpmāk abi kopā un katrs atsevišķi saukti Puses/Puse, pamatojoties uz Publisko iepirkumu likumu un Rīgas valstspilsētas pašvaldības Centrālās administrācijas Iepirkumu pārvaldes veiktā iepirkuma “Sabiedriskā transporta pieturvietu nojumju iegāde Rīgas valstspilsētas pašvaldības vajadzībām” (identifikācijas Nr. CAIP 2024/16; turpmāk – Konkurss) rezultātiem, noslēdz šo līgumu, turpmāk – Līgums:

1. Līguma priekšmets un termiņš
0. [bookmark: _Hlk73708359]Pasūtītājs pasūta un Piegādātājs pēc pieprasījuma piegādā Pasūtītājiem sabiedriskā transporta pieturvietu nojumes, to komplektējošos elementus, kā arī rezerves daļas pēc nepieciešamības un citas preces, kuras ir saistītas ar galveno iepirkuma priekšmetu (turpmāk – Preces), saskaņā ar Tehnisko specifikāciju/Piegādātāja Konkursā iesniegto piedāvājumu (turpmāk – Piedāvājums) (Līguma 1.pielikums), finanšu piedāvājumu (Līguma 2.pielikums), Latvijas Republikas normatīvo aktu prasībām Konkursa prasībām un Līguma noteikumiem.
0. Pasūtītājam nav pienākums pasūtīt visas Piedāvājumā minētās Preces un/vai par visu Līguma kopējo summu.
0. [bookmark: _Hlk73708387]Piegādātājs piegādā Preces uz:
2. Departamenta adrese: Kleistu iela 29, Rīga.
Pasūtītāja norādītajā vietā. Pasūtītājs patur tiesības pasūtīt Preču piegādi Pasūtītāja norādītājā adresē, kas var atšķirties no iepirkuma adreses, bet kas ir Rīgas valstspilsētas pašvaldības administratīvajā teritorijā.
0. [bookmark: _Hlk164761541]Piegādātājs Preču piegādi Pasūtītājam nodrošina 48 (četrdesmit astoņus) mēnešus no Līguma spēkā stāšanās dienas vai līdz Līguma 2.1. punktā noteiktās Līguma kopējās summas apguvei, atkarībā no tā, kurš no apstākļiem iestājas pirmais.

2. Līguma summa un norēķinu kārtība
2.1. [bookmark: _Hlk73708492][bookmark: _Hlk511805133]Līguma kopējā summa Līguma darbības laikā nepārsniedz 5 000 000.00 EUR (pieci miljoni euro, 00 centi), neieskaitot pievienotās vērtības nodokli (turpmāk – PVN). 
2.2. [bookmark: _Hlk73708503][bookmark: _Hlk73708566]PVN tiek aprēķināts un norādīts rēķinā un apmaksāts saskaņā ar Pievienotās vērtības nodokļa likumu un citiem Latvijas Republikā un Eiropas Savienībā spēkā esošiem normatīvajiem aktiem. Ja Līgumā un tā pielikumos norādītie nodokļi un nodevas palielinās vai samazinās atbilstoši izmaiņām attiecīgajos tiesību aktos, izmaiņas norēķinos starp Pusēm stājas spēkā saskaņā ar attiecīgo tiesību aktu noteikumiem.
2.3. Detalizēts Preču un Preču vienību izcenojums ir norādīts Piedāvājumā un Piegādātāja iesniegtajā un Pasūtītāja apstiprinātā tāmē. Piedāvājumā norādītās un Piegādātāja piedāvātās Preces, Preču vienības cenas Pusēm rakstiski vienojoties var tikt pārskatītas ne agrāk kā pēc 12 (divpadsmit) kalendārajiem mēnešiem no Līguma noslēgšanas dienas un turpmāk ne biežāk kā 1 (vienu) reizi 12 (divpadsmit) mēnešos.  Puse, kas vēlas veikt cenu korekciju, iesniedz otrai Pusei rakstisku iesniegumu, kuram pievieno dokumentus, kas apliecina cenas izmaiņas. Cenu indeksācija notiek vadoties no Centrālās statistikas pārvaldes datubāzē norādītās informācijas par ražotāju cenu indeksu pārmaiņām rūpniecības nozarē, kas ir publiski pieejamas Centrālās statistikas pārvaldes tīmekļvietnē: https://stat.gov.lv/lv/statistikas-temas/valsts-ekonomika/razotaju-cenas/2613-razotaju-cenu-indeksi-rupnieciba, par iepriekšējo 12 (divpadsmit) mēnešu periodu (iepriekšējo gadu) no pieprasījuma iesniegšanas brīža (salīdzinot iepriekšējo 12 (divpadsmit) mēnešu periodu (iepriekšējā gada) datus ar pieprasījuma iesniegšanas mēneša (gada) datiem). Cenu indeksācijas apjoms nedrīkst pārsniegt 25 % (divdesmit piecus procentus) no Līguma 2.1.punktā norādītās kopējās līgumcenas bez PVN. Par konkrētu cenu indeksācijas apmēru Puses noslēdz papildus vienošanos pie Līguma.
2.4. Piedāvājumā norādītās Preces vienas vienības cenā ir iekļauta Preces vērtība, iepakojuma, transportēšanas, piegādes izmaksas, visi valsts un pašvaldības noteiktie nodokļi, izņemot pievienotās vērtības nodokli, turpmāk – PVN, un nodevas, kā arī citas izmaksas, kas saistītas ar Līguma izpildi.
2.5. Samaksu par Piegādātāja kvalitatīvu un Līguma noteikumiem atbilstošu Preču partiju Pasūtītājs veic 30 (trīsdesmit) kalendāra dienu laikā pēc attiecīgās Preču partijas piegādes, Preču piegādes dokumenta abpusējās parakstīšanas un rēķina saņemšanas dienas, pārskaitot naudas summu Piegādātāja rēķinā norādītajā bankas norēķinu kontā.
2.6. Maksājums skaitās izdarīts brīdī, kad Pasūtītājs ir veicis maksājumu no sava bankas norēķinu konta uz Piegādātāja izsniegtajā rēķinā norādīto bankas norēķinu kontu.
2.7. Avansa maksājumi:
2.7.1. Pēc Līgumā noteiktajā kārtībā veiktā attiecīgā atsevišķā Preču partijas pasūtījuma noformēšanas un attiecīga rēķina no Piegādātāja saņemšanas, Pasūtītājs 30 (trīsdesmit)  dienu laikā samaksā Piegādātājam avansu 20% (divdesmit procenti) apmērā no attiecīgās atsevišķās Preču  partijas summas, ar nosacījumu, ka Piegādātājs iesniedz Pasūtītājam Līguma 2.7.2. punktā paredzēto apdrošināšanas sabiedrības vai kredītiestādes izsniegtu avansa garantiju maksājamā avansa apmērā.
2.7.2. Piegādātājs Līguma 2.7.1. punktā paredzētā avansa saņemšanai iesniedz Pasūtītājam apdrošināšanas kompānijas, kas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu attiecīgo avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju.
2.8. Rēķina formāts un iesniegšanas kārtība, ko apmaksā Departaments:
2.8.1. Piegādātājs sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības portāla www.eriga.lv, turpmāk – portāls, sadaļā “Rēķinu iesniegšana” norādītajai informācijai par elektroniskā rēķina formātu.
2.8.2. Elektroniskos rēķinus apmaksai Piegādātājs iesniedz Pasūtītājam, izvēloties vienu no šādiem elektroniskā rēķina piegādes kanāliem:
2.8.2.1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
2.8.2.2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
2.8.2.3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
2.9. Noformējot elektronisko rēķinus, ko apmaksā Departaments, Piegādātājs tajā norāda šādu informāciju:
Pakalpojumu saņēmējs: Rīgas valstspilsētas pašvaldība
Rātslaukums 1, Rīga, LV-1050
NMR kods: […]
PVN reģ.Nr.: […]
Banka: […]
Bankas kods: […]
Konts: […]
RD iestādes adrese: […]
RD iestādes kods: […]
2.10. Elektroniskā rēķina apmaksas termiņš ir (Līguma 2.5. punkts) dienu laikā no dienas, kad Piegādātājs iesniedzis Pasūtītājam elektronisko rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.11. Elektroniskā rēķina apmaksas termiņu skaita no dienas, kad Piegādātājs, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisko rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
2.12. Piegādājam ir pienākums portālā www.eriga.lv sekot līdzi iesniegtā elektroniskā rēķina apstrādes statusam.
2.13. Maksājumi tiek veikti pēc tam, kad Piegādātājs iesniedzis rēķinu Līguma noteiktajā kārtībā un citus Līgumā noteiktos nepieciešamos dokumentus vai arī iestājies kāds cits Līgumā minētais nosacījums.
2.14. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.15. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
2.16. Piegādātājs uzņemas risku, t.i., nepieprasot papildu samaksu no Pasūtītāja, ja Līguma izpildes laikā tiek atklātas aritmētiskās kļūdas Piegādātāja piedāvājumā vai tiek konstatēts, ka Piegādātājs nav piedāvājis cenu par visu iepirkuma priekšmeta apjomu saskaņā ar Pasūtītāja Tehnisko specifikāciju vai nav ievērojis citus ar Līguma izpildi saistītos noteikumus un/vai nosacījumus. Šajā punktā minētās papildu izmaksas apmaksā Piegādātājs.
2.17. Īpašuma tiesības uz Preci Pasūtītājs iegūst ar brīdi, kad Pasūtītājs ir izpildījis Līguma 2.5. punktā noteiktās saistības. Visus riskus par Preci līdz Preces piegādes un nodošanas Pasūtītājam brīdim uzņemas Piegādātājs.

3. Preču piegādes un pieņemšanas kārtība
3.1. Piegādātājs piegādā Pasūtītājam Līguma noteikumiem un tā pielikumam, kā arī  Pasūtījumam atbilstošu un kvalitatīvu Preci, atbilstošā un drošā iepakojumā. Piegādātājs ir atbildīgs par Preces kvalitāti un atbilstību Līguma noteikumiem, Latvijas Republikas normatīvo aktu prasībām, kā arī Piedāvājumam.
3.2. Pasūtītājs atsevišķo Preču partijas pasūtījumu, t.sk. arī Piedāvājumā nenorādītās Preces, (turpmāk un iepriekš – Pasūtījums) nosūta Piegādātājam uz e-pasta adresi: […]. Pasūtījumā tiek norādīta visa nepieciešamā informācija, kas attiecas uz Pasūtījuma izpildi, un, kas ir nepieciešama Piegādātājam Pasūtījuma izpildei. Pasūtījums uzskatāms par iesniegtu ar tā nosūtīšanas brīdi. Pasūtījumu no Departamenta puses ir tiesīgs veikt tā Satiksmes infrastruktūras pārvaldes Būvdarbu vadības nodaļas ceļu inženierim […], tā aizvietojošā persona vai cita Departamenta pilnvarota persona.
3.3. Līguma darbības laikā un Līguma 2.1. punktā noteiktās Līguma kopējās summas ietvaros Pasūtītājs ir tiesīgs pasūtīt Preces, kuras nav norādītas Piedāvājumā. Precēm, kuras nav uzskaitītas Piedāvājumā, pēc attiecīgā Pasūtījuma saņemšanas, Piegādātājs sagatavo un 3 (trīs) darba dienu laikā no Pasūtījuma saņemšanas vai savstarpēji rakstiski vienojoties par iesniegšanas termiņu iesniedz Pasūtītājam cenas piedāvājumu (tāmi) Pasūtījumā norādītai Precei, nosūtot to uz Līguma 14.2.1. punktā norādīto e-pasta adresi. Gadījumā, ja Pasūtītājs konstatē, ka cenas piedāvājums ir augstāks nekā vidējā attiecīgās Preces cena tirgū, Pasūtītājs ir tiesīgs lūgt Piegādātāju pamatot Preces cenu un lūgt pārskatīt piedāvāto cenu, to samazinot. Ja Piegādātājs atsakās pārskatīt cenu un nespēj objektīvi pamatot piedāvāto Preces cenas starpību ar vidējām attiecīgās Preces cenām tirgū, Pasūtītājam ir tiesības noraidīt Piegādātāja piedāvājumu. Ja Pasūtītājs piekrīt tāmē norādītajam piedāvājumam, Pasūtītājs nosūta Piegādātājam apstiprinājumu e-pastā. Šādā gadījumā visā Līguma izpildes laikā Preču, kuras nav norādītas Piedāvājumā, kopējā summa nedrīkst pārsniegt 10 % (desmit procenti) no Līguma kopējās summas.
3.4. Gadījumā, ja Piegādātājs nevar izpildīt Pasūtījumu Līgumā norādītajā termiņā, tas 1 (vienas) darba dienas laikā no Pasūtījuma saņemšanas elektroniski (ar e-pasta starpniecību, nosūtot to attiecīgajam Pasūtītāja pārstāvim, kurš veica Pasūtījumu) informē Pasūtītāju par visiem apstākļiem, kas liedz un / vai kavē Pasūtījuma izpildi. Saņemot šādu informāciju, Pasūtītājam ir tiesības mainīt Pasūtījuma nosacījumus un izpildes termiņu. Ja Piegādātājs nesniedz šajā punktā noteikto apstiprinājumu vai informāciju par apstākļiem, kas liedz un / vai kavē Pasūtījuma izpildi, norādītajā termiņā, Pasūtījums ir uzskatāms par iesniegtu un ir saistošs Piegādātājam.
3.5. Piegādātājs ar saviem spēkiem un transportu veic Preču piegādi Pasūtītājam 34 kalendāra dienu laikā (nav attiecināms uz pirmo Preču partijas piegādi, tās piegādes laiks atbilstoši Tehniskās specifikācijas 1.3. punktā noteiktajā termiņā) no Pasūtījuma nosūtīšanas (tāmes apstiprināšanas Līguma 3.3. punktā norādītajā gadījumā) dienas vai citā par Līguma izpildi atbildīgo personu saskaņotā termiņā, atsevišķu partiju veidā un atbilstoši Pasūtītāja katram atsevišķam Preču partijas Pasūtījumam, uz attiecīgo Līguma 1.3. punktā norādīto vietu. Preces izkraušanu nodrošina un veic Piegādātājs.
3.6. Preces piegādes laiku, vietu, transportlīdzekli, ar kuru tiks veikta Preces piegāde, un personu, kas veiks Preces piegādi, Piegādātājs telefoniski vai elektroniski saskaņo ar Pasūtītāja par Līguma izpildi atbildīgo personu ne vēlāk kā 2 (divas) darba dienas pirms attiecīgās Preču partijas piegādes.
3.7. Piegādātājs nodod Preces Pasūtītājam kopā ar Preču piegādes dokumentu. Par piegādes laiku tiek uzskatīts laiks, kuru Pasūtītājs atzīmē Preču piegādes dokumentā, apstiprinot saņemto Preču daudzumu. Pasūtītāja paraksts uz atsevišķā Preču piegādes dokumenta nav uzskatāms par Preces kvalitātes vai tehniskās atbilstības apliecinājumu Līguma noteikumiem.
3.8. Pasūtītājs, saņemot Preces, pārbauda to atbilstību Līguma un Pasūtījuma noteikumiem (ciktāl to ir iespējams pārbaudīt, saņemot Preces), un paraksta atsevišķo Preču piegādes dokumentu.
3.9. Ja Pasūtītājs konstatē acīmredzamu piegādāto Preču neatbilstību, Pasūtītājs neparaksta piegādes dokumentu un sniedz pamatotus iebildumus par piegādāto Preču trūkumiem vai citādu neatbilstību Līguma un Pasūtījuma noteikumiem, 10 (desmit) darba dienu laikā no Preču piegādes dienas, sagatavojot un, elektroniski uz Līguma 14.2.2. punktā norādīto e-pasta adresi, nosūtot Piegādātājam defektu aktu (turpmāk – Defektu akts), kas ir saistošs Piegādātājam. Preču piegādes dokumentā norādītās, Pasūtītāja nepieņemtās Preces tiek apmaksātas pēc to pieņemšanas no attiecīgā Pasūtītāja puses.
3.10. Gadījumā, ja Pasūtītājs ir jau parakstījis atsevišķo Preču piegādes dokumentu, un tikai pēc tam konstatējis piegādāto Preču neatbilstību, Pasūtītājs ir tiesīgs neapmaksāt piegādātās Preces un sniegt pamatotus iebildumus par piegādāto Preču trūkumiem saskaņā ar Līguma 3.9. punktā noteikto kārtību.
3.11. Piegādātājam Defektu aktā minētie defekti/neatbilstības jānovērš, jānomaina nekvalitatīvā vai Pasūtījumam neatbilstošā Prece pret jaunu un kvalitatīvu par saviem līdzekļiem un saviem spēkiem Defektu aktā norādītajā termiņā, bet ne vēlāk kā 20 (divdesmit) kalendāra dienu laikā no Defektu akta nosūtīšanas dienas Piegādātājam. Gadījumā, ja Preču defektus/bojājumus to rakstura dēļ nav iespējams novērst šajā punktā noteiktajā termiņā, par Līguma izpildi atbildīgās personas rakstiski vienosies par citu abpusēji saskaņotu termiņu elektroniski, izmantojot Līguma 14.2. punktā norādītās elektroniskā pasta adreses. Termiņu saskaņošanā noteicošais ir attiecīgā Pasūtītāja viedoklis. Defektu aktā minēto defektu / neatbilstību novēršana nedod Piegādātājam tiesības uz Līgumā noteikto Preces piegādes termiņa pagarinājumu. Pēc Defektu aktā minēto defektu novēršanas Piegādātājs atkārtoti piegādā Preces kopā ar piegādes dokumentu Līgumā noteiktajā kārtībā.
3.12. Preces nodod un pieņem attiecīgo Pušu pilnvarotiem pārstāvjiem, parakstot preču piegādes dokumentu. Prece uzskatāma par pieņemtu ar Preču piegādes dokumenta abpusēju parakstīšanas brīdi.
3.13. [bookmark: _Hlk165380089]Puses pilnvaro savus pārstāvjus:
3.13.1. [bookmark: _Hlk165380126][bookmark: _Hlk33624737]No Departamenta puses Preces piegādes apliecinošu dokumentu un Defektu aktu ir pilnvarots parakstīt tā Satiksmes infrastruktūras pārvaldes Būvdarbu vadības nodaļas ceļu inženieris […] vai tā aizvietojošā persona, vai cita Departamenta pilnvarota persona;
3.13.2. No Piegādātāja puses Preces piegādes apliecinošu dokumentu ir pilnvarots parakstīt Tirdzniecības vadītājs […] vai cita Piegādātāja pilnvarota persona.
3.14. Abpusēji parakstīts Preču piegādes dokuments ir pamats Līgumā paredzēto norēķinu veikšanai starp Pusēm, ja attiecīgais Pasūtītājs Līguma 3.9. punktā noteiktajā kārtībā un termiņā nav iesniedzis Piegādātājam Defektu aktu.

4. Pušu tiesības un pienākumi
4.1.  Piegādātāja pienākumi:
4.1.1. nodrošināt Preču piegādi atbilstoši Līguma noteikumiem;
4.1.2. nodrošināt konstatēto Preču trūkumu novēršanu vai nomaiņu atbilstoši Līguma noteikumiem;
4.1.3. elektroniski saskaņot katras atsevišķās Preču partijas piegādes laiku un vietu ar Pasūtītāju Līgumā noteiktajā kārtībā;
4.1.4. nodrošināt Preču atbilstību Līgumam, Piedāvājumam un Pasūtījumam, kā arī normatīvo aktu prasībām;
4.1.5. iesniegt Pasūtītājam Preču uzglabāšanas un lietošanas noteikumus latviešu valodā, digitālā formā, nosūtot tos uz Līguma 14.2.1. punktā norādīto Pasūtītāju par Līguma izpildi atbildīgas personas e-pasta adresi;
4.1.6. veicot piegādi Pasūtītāja teritorijā, Piegādātājs apņemas ievērot Pasūtītāja izdotos iekšējos normatīvos dokumentus (procedūras, instrukcijas, ārkārtas situāciju pasākumu plānu, u.c.), par kuru ievērošanas nepieciešamību, norādot konkrētus dokumentus, Pasūtītājs ir rakstveidā informējis Piegādātāju un ar kuriem Piegādātājam ir jāiepazīstas Pasūtītāja tīmekļa vietnē, ja attiecināms, vai informācija tiek nodrošināta Līguma 14.2.2. apakšpunktā minētajai Piegādātāja atbildīgajai personai visā Līguma darbības laikā. Piegādātājam ir pienākums sekot tam saistošo Pasūtītāja procedūru un instrukciju redakciju grozījumiem. Piegādātājs nodrošina savu darbinieku instruktāžu attiecībā uz minētajos Pasūtītāja normatīvajos dokumentos noteiktajām prasībām un nodrošina to ievērošanu;
4.1.7. pirms Preču piegādes nekavējoties rakstveidā informēt Pasūtītāju par Piedāvājumā nenorādīto Preču izcelsmes valsti un Preču piegādes maršrutu līdz Latvijai, norādot informāciju vai Prece tiek transportēta no vai caur trešajām valstīm, kas nav Eiropas Savienība vai Eiropas Ekonomiskās Zonas dalībvalstis, maršrutā līdz Latvijai;
4.1.8. nekavējoties rakstveidā informēt Pasūtītāju, ja Līguma izpildes laikā mainās Piedāvājumā norādītās Preces izcelsmes valsts, un tā ir kāda no trešajām valstīm, kas nav Eiropas Savienība vai Eiropas Ekonomiskās Zonas dalībvalstis, vai mainās Preces piegādes maršruts un Prece tiek transportēta no vai caur trešajām valstīm, kas nav Eiropas Savienība vai Eiropas Ekonomiskās Zonas dalībvalstis, maršrutā līdz Latvijai.
4.2. Piegādātājam ir tiesības saņemt samaksu par kvalitatīvu, Līguma noteikumiem atbilstošu un Pasūtītāja Līgumā noteiktajā kārtībā pieņemto Preci.
4.3. Pasūtītāja pienākumi: 
4.3.1. savlaicīgi veikt samaksu par kvalitatīvajām, piegādātajām un pieņemtajām Precēm, atbilstoši Līguma noteikumiem;
4.3.2. pārbaudīt saņemtās Preces un pieņemt tās atbilstoši Līguma noteikumiem.
4.4.  Pasūtītāja tiesības:
4.4.1. saņemt kvalitatīvas un Līguma noteikumiem atbilstošas Preces Līgumā noteiktajā kārtībā un termiņā;
4.4.2. pieprasīt Piegādātājam saņemtajās Precēs konstatētos trūkumus novērst Līgumā noteiktajā kārtībā;
4.4.3. mainīt plānoto Preču vienību apjomu.

5. Garantijas saistības
5.1. Precei saskaņā ar garantijas noteikumiem, ja Prece tiek atbilstoši lietota un tiek ievēroti ražotāja noteiktie Preces lietošanas un uzglabāšanas nosacījumi, tiek noteikta 15 (piecpadsmit) gadu garantija no Preces piegādes dokumenta abpusējās parakstīšanas dienas. 
5.2. [bookmark: _Hlk74551541]Ja Līguma 5.1.punktā noteiktajā termiņā Pasūtītājs konstatē Preces defektus, kas radušies Piegādātāja vainas vai Preces neatbilstības dēļ un kurus nebija iespējams atklāt pieņemot Preci, vai Preces lietošanas laikā tiek atklāti jebkādi bojājumi, kas ir radušies ražotāja vai Piegādātāja vainas vai Preces neatbilstības dēļ, Pasūtītājam ir tiesības pieteikt pretenzijas Piegādātājam garantijas laikā, nosūtot tās elektroniski uz Līguma 14.2.2. punktā norādīto e-pastu.
5.3. [bookmark: _Hlk74551566]Piegādātājs vai tā pilnvarotais pārstāvis garantijas termiņa laikā par saviem līdzekļiem un ar saviem resursiem 20 (divdesmit) kalendāra dienu laikā no Pasūtītāja Līguma 5.2. punktā noteiktās pretenzijas nosūtīšanas novērš Preces defektus/bojājumus (tai skaitā piegādājot rezerves daļas, ja tas nepieciešams defektu novēršanai). Gadījumā, ja Preču defektus/bojājumus to rakstura dēļ nav iespējams novērst šajā punktā noteiktajā termiņā, Pušu par Līguma izpildi atbildīgās personas var vienoties par garāku termiņu elektroniski, izmantojot Līguma 14.2. punktā norādītās elektroniskā pasta adreses, noformējot rakstisku vienošanās protokolu. Termiņu saskaņošanā noteicošais ir Pasūtītāja viedoklis. Piegādātājam ir pienākums pamatot termiņa pagarinājuma nepieciešamību. Vienošanās protokols tiek pievienots Līgumam bez atsevišķas vienošanās un kļūst par Līguma neatņemamu sastāvdaļu. Vienošanās protokolu no:
5.3.1. Departamenta puses tiek pilnvarots parakstīt tā Satiksmes infrastruktūras pārvaldes Būvdarbu vadības nodaļas ceļu inženieris […] vai tā aizvietojošā persona, vai cita attiecīgā Pasūtītāja pilnvarotā persona;
5.3.2. [bookmark: _Hlk174630310]no Piegādātāja puses: Tirdzniecības vadītājs […] vai cita Piegādātāja pilnvarotā persona.
5.4. [bookmark: _Hlk74551597]Gadījumā, ja Piegādātājs Līguma 5.3. punktā noteiktajā termiņā nenovērš vai atsakās novērst Līguma 5.2. punktā noteiktos defektus, Pasūtītājam ir tiesības defektu novēršanai piesaistīt trešās personas, un tas nemaina un neatceļ Līguma 5. sadaļā paredzētās Piegādātāja garantijas saistības. Visus izdevumus, kuri saistīti ar Līguma 5.2. punktā noteikto defektu novēršanu un kurus atbilstoši Līguma 5.4. punktam novērš trešās personas, apmaksā Piegādātājs, pamatojoties uz Pasūtītāja izrakstītu rēķinu, rēķinā noteiktajā termiņā.

6. Pušu atbildība
6.1. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai neievērojot Līguma noteikumus. Puse, kura ir vainīga Līguma noteikumu neievērošanā, atlīdzina tās vainas dēļ otrai Pusei nodarītos tiešos zaudējumus.
6.2. Ja kāda no Pusēm ir nokavējusi samaksas termiņu, otrai Pusei ir tiesības piemērot pirmajai līgumsodu 0,5% (nulle, komats, piecu procentu) apmērā no termiņā neizpildītā maksājuma par katru nokavēto kalendāra dienu, bet ne vairāk kā 10 % (desmit procenti) no kavētā maksājuma summas.  
6.3. Ja Piegādātājs kavē Līguma 3.5. vai 5.3. punktā noteikto termiņu, Pasūtītājam ir tiesības aprēķināt, bet Piegādātājam ir pienākums saskaņā ar Pasūtītāja izrakstītu rēķinu samaksāt  Pasūtītājam līgumsodu 0,5% (nulle, komats, piecu procentu) apmērā no kopējās Pasūtījuma summas/defektīvās Preču cenas (bez PVN) par katru kavēto kalendāra dienu, bet ne vairāk kā 10% (desmit procenti) no kopējās Pasūtījuma summas/defektīvās Preces cenas (bez PVN).
6.4. [bookmark: _Hlk13139144]Ja Pasūtītājs ir aprēķinājis kādu no Līgumā atrunātajiem līgumsodiem, apmaksājot Piegādātāja iesniegtos rēķinus, Pasūtītājam ir tiesības veikt līgumsoda ieturējumu bez atsevišķas Piegādātāja piekrišanas. 
6.5. Puse veic Līgumā noteikto līgumsodu samaksu saskaņā ar otras Puses izrakstītajiem rēķiniem, rēķinā norādītajā termiņā, kas nevar būt īsāks par 10 (desmit) kalendāra dienām no attiecīgā rēķina nosūtīšanas dienas. Līgumsoda samaksa neatbrīvo attiecīgo Pusi no zaudējumu atlīdzināšanas un pārējo ar šo Līgumu uzņemto saistību izpildes.
6.6. Ja kāda no Pusēm bez attaisnojoša iemesla vienpusēji atkāpjas no Līguma, tā atlīdzina otrai Pusei radušos tiešos zaudējumus, izņemot gadījumus, kad vienpusēju atkāpšanos pieļauj Līgums vai normatīvie akti.
6.7. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tad otras Puses saistību izpildes termiņš tiek pagarināts par pirmās Puses nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt dokumentus, kuri apliecina otras Puses saistību izpildes nokavējuma faktu.
6.8. Pasūtītājs neatbild par Piegādātāja saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai Līgumi kļūst Pasūtītājiem saistoši tikai ar viņa tiešu un nepārprotamu rakstisku piekrišanu.
6.9. Piegādātājs apņemas:
6.9.1. no Pasūtītāja saņemto ierobežotas pieejamības informāciju (turpmāk – IPI), ja attiecināms, saglabāt un neizpaust trešajām personām; 
6.9.2. nekavējoties, bet ne vēlāk kā 24 (divdesmit četru) stundu laikā, ziņot Pasūtītājam, elektroniski nosūtot informāciju Līguma 14.2.1. punktā norādītajai Pasūtītāja atbildīgajai personai, par prettiesiskiem mēģinājumiem iegūt no Piegādātāja IPI un tās prettiesisku iegūšanu un par gadījumiem, kad Piegādātājs prettiesiski izpaudis IPI trešajām personām;
6.9.3. izmantot IPI tikai šajā Līgumā noteikto Preču piegādes veikšanai;
6.9.4. nodrošināt, lai pienākumu saglabāt IPI zina visas personas, kas piedalās Līgumā noteiktās Preces piegādes veikšanā.
6.10. Par Līguma 6.9. punktā noteikto pienākumu nepildīšanu vai nepienācīgu pildīšanu, ja sakarā ar IPI nelikumīgu izpaušanu Pasūtītājam vai trešajai personai radīts kaitējums vai būtiski aizskartas to likumiskās intereses, Pasūtītājam vai trešajai personai ir tiesības prasīt Piegādātājam kaitējuma atlīdzināšanu vai aizskarto tiesību atjaunošanu. Par Līguma 6.9.1. punktā noteiktā pienākuma nepildīšanu Piegādātājs saucams pie Līgumā un normatīvajos aktos paredzētās atbildības.
6.11. Ja Pasūtītājs Līguma izpildes gaitā konstatē, ka Piegādātājs (tā iesaistītais apakšuzņēmējs) ir pārkāpis Līguma 12. punkta noteikumus par Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, Pasūtītājs ir tiesīgs piemērot Piegādātājam līgumsodu 1% (viens procents) apmērā no Līguma kopējās summas  par katru konstatēto gadījumu.
6.12. [bookmark: _Hlk73534233]Piegādātājam ir pienākums pašam, bez īpaša Pasūtītāja iepriekšēja paziņojuma, 10 (desmit) darba dienu laikā no lēmuma vai tiesas sprieduma spēkā stāšanās dienas nomainīt tādu apakšuzņēmēju, kas ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros apakšuzņēmēju ir atbrīvojusi no naudas soda vai samazinājusi naudas sodu.

7. Strīdu izskatīšanas kārtība
Strīdus un nesaskaņas, kas rodas Līguma izpildes gaitā, Puses risina savstarpējo pārrunu ceļā. Ja Puses nevar vienoties, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā, saskaņā ar spēkā esošajiem Latvijas Republikas normatīvajiem aktiem.

8. Nepārvarama vara
8.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvaramas varas (force majeure) dēļ, ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/pakalpojumu sniegšanas ierobežojumus par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi  padara par neiespējamu.
8.2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) kalendāra dienu laikā, pievienojot dokumentus/informāciju, kas pamato nepārvarams varas apstākļu iestāšanos un ietekmi uz Līguma izpildi. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies. 
8.3. Ja nepārvaramas varas apstākļi turpinās ilgāk par 45 (četrdesmit piecām) kalendāra dienām, katrai no Pusēm ir tiesības vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

9. Konfidencialitāte
9.1. Puses ir atbildīgas viena otrai par Līgumā noteikto konfidencialitātes saistību ievērošanu, un tām ir aizliegts izpaust konfidenciālu informāciju (turpmāk – Konfidenciāla informācija) trešajām personām. Ar Konfidenciālas informācijas izpaušanu Līguma ietvaros saprot Konfidenciālas informācijas nodošanu jebkādā veidā trešajām personām.
9.2. Ja kāda no Pusēm pārkāpj Līgumā noteiktās konfidencialitātes saistības, Puse, kuras intereses ir aizskartas, ir tiesīga prasīt zaudējumu atlīdzību. Konfidenciāla informācija ir jebkāda veida informācija par Pusi, kas ir jebkādā veidā nodota vai kļuvusi zināma otrai Pusei Līguma noslēgšanas sarunu gaitā vai Līguma izpildes laikā, kā arī jebkura cita informācija, kuru Puse Līguma darbības laikā ir rakstveidā norādījusi kā konfidenciālu.
9.3. Līgumā noteiktās konfidencialitātes saistības neattiecas uz tādu informāciju:
9.3.1. kas Konfidenciālas informācijas nodošanas otrai Pusei laikā vai pēc tam ir vai kļūst publiski zināma, Pusēm nepārkāpjot Līgumu;
9.3.2. kas otrai Pusei bija pieejama tiesiski pirms tās saņemšanas no Konfidenciālās informācijas sniedzošās Puses; 
9.3.3. kuru Puse, kas nav Konfidenciālas informācijas saņēmējs, bez ierobežojumiem jau ir atklājusi trešajai personai. 
9.4. Netiks uzskatīts, ka Puse ir pārkāpusi savas Līgumā noteiktās konfidencialitātes saistības, ja Konfidenciālas informācijas izpaušanas pienākumu paredz normatīvs vai administratīvs akts, kas jāizpilda šai Pusei, vai, ja Konfidenciālas informācijas izpaušana ir nepieciešama, lai izpildītu savas Līgumā paredzētās saistības, vai ir nepieciešama tiesvedībā, lai aizsargātu Puses tiesības saskaņā ar Līgumu. 
9.5. Konfidencialitātes saistības Pusēm ir saistošas līdz brīdim, kamēr otra Puse nepaziņo par pretējo.
9.6. Izbeidzot Līgumu, Pusei, kuras rīcībā ir otras Puses Konfidenciāla informācija, ir pienākums pēc Puses rakstveida pieprasījuma nekavējoties atdot visu Konfidenciālo informāciju.

10. Datu apstrāde
10.1. Puses no Līguma izrietošo personas datu apstrādi veic godīgi un saskaņā ar Latvijas Republikā spēkā esošajiem normatīvajiem aktiem, tajā skaitā, Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
10.2. Puse, kura nodod citai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
10.3. Puses apņemas nenodot tālāk trešajām personām no citas puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
10.4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no citas puses iegūtos fiziskās personas datus, tas pirms šādu datu nodošanas informē par to attiecīgo pusi, ja vien tiesību normatīvie akti to neaizliedz.
10.5. Neskatoties uz Līguma 10.3. punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
10.6. Puses apņemas pēc attiecīgās puses pieprasījuma iznīcināt no tās iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

11. Sankciju klauzula
11.1. Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie noteikto starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju (turpmāk – Sankcijas) pārkāpšanu, to apiešanu vai Sankciju noteikšanas attiecībā uz Pusēm, to valdes un padomes locekļiem, patieso labuma guvējiem, pārstāvēttiesīgajām personām, vai prokūristu, vai personu, kas ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus. 
11.2. Puses apliecina, ka Līguma spēkā stāšanās brīdī tām (t.sk. to valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem, vai personai, kura ir pilnvarota pārstāvēt to darbībās, kas saistītas ar filiāli) nav piemērotas Sankcijas, kas var ietekmēt Līguma izpildi. Gadījumā, ja kādas no Sankcijām Līguma izpildes laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.
11.3. Parakstot Līgumu Piegādātājs apliecina, ka:
11.3.1. nesadarbojas un Līguma izpildē netiks piesaistītas tādas personas (t.sk. juridisku personu gadījumā - to valdes vai padomes locekļiem, patiesā labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas Sankcijas, kas var ietekmēt Līguma izpildi;
11.3.2. neveiks nekāda veida darbības, kuru mērķis ir apiet Sankcijas;
11.3.3. Līguma izpildē tieši vai pakārtoti netiks izmantotas preces, pakalpojumi un/vai iesaistītas personas kurām piemērotas un/vai uz kurām attiecināmas Sankcijas;
11.3.4. nepiedalīsies nekādās darbībās, kuru mērķis vai sekas ir apiet noteiktās Sankcijas, tajā skaitā, nerīkosies to personu, vienību vai struktūru labā un interesēs, kurām piemērotas vai uz kurām attiecināmas Sankcijas.
11.4. Lai pārliecinātos par Piegādātāja Sankciju ievērošanu un izvairītos no to pārkāpšanas riska, Līguma darbības laikā Pasūtītājam ir tiesības pieprasīt un Piegādātājam ir pienākums sniegt pieprasītos pierādījumus un apliecinājumus, ka Līguma izpildes rezultātā netiek vai netiks pārkāptas vai apietas Sankcijas.
11.5. Pasūtītājam ir tiesības, neatlīdzinot tādējādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstveidā  par to paziņojot Piegādātājam, jebkurā no šādiem gadījumiem:
11.5.1. ja Līguma izpildi ietekmē vai Līgumu nav iespējams izpildīt tādēļ, ka Līguma izpildes laikā Piegādātājam ir piemērotas Sankcijas;
11.5.2. ja Pasūtītājam ir pamats uzskatīt, ka turpmākas Līguma izpildes rezultātā Pasūtītājam var rasties Sankciju pārkāpuma riski;
11.5.3. ja Piegādātājs nav sniedzis Pasūtītājam pieprasīto informāciju un pierādījumus, kas ļautu Pasūtītājam pārliecināties, ka Līguma izpilde nerada Sankciju pārkāpuma vai Sankciju apiešanas risku;
11.5.4. ja Pasūtītājs konstatē, ka kāds no Līguma darbības laikā vai pirms tā noslēgšanas Piegādātāja sniegtajiem apliecinājumiem ir izrādījies nepatiess.

12. [bookmark: _Hlk10542010]Līguma izpildē iesaistītā apakšuzņēmēju nomaiņa un jauna apakšuzņēmēju piesaiste
12.1. Piegādātājs Līguma izpildē piesaista tikai tā piedāvājumā Konkursam norādītos apakšuzņēmējus un personas, uz kuru iespējām Piegādātājs balstījies Konkursā, lai apliecinātu savu kvalifikācijas atbilstību Konkursa nolikumā noteiktajām prasībām. Līguma izpildē iesaistītā apakšuzņēmēju piesaiste un nomaiņa tiek veikta Līguma 12. punktā noteiktajā kārtībā. Piegādātājs ir atbildīgs par to, lai šos noteikumus ievērotu arī viņa iesaistītie apakšuzņēmēji.
12.2. Ja Piegādātājam līguma izpildes laikā rodas nepieciešamība mainīt vai papildu iesaistīt apakšuzņēmējus, Piegādātājs pirms šādas maiņas vai iesaistes paziņo par to Pasūtītājam, norādot apakšuzņēmēja nosaukumu un/vai speciālista vārdu un uzvārdu.
12.3. Piegādātājs nav tiesīgs bez saskaņošanas ar Pasūtītāju veikt piedāvājumā Konkursam norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.
12.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.4.1. piedāvātais apakšuzņēmējs neatbilst Konkursa dokumentos noteiktajām apakšuzņēmējiem izvirzītajām prasībām;
12.4.2. [bookmark: _Hlk528314989]tiek nomainīts apakšuzņēmējs, uz kura iespējām Konkursā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Konkursa nolikuma 6.	punktā minētajiem pretendentu izslēgšanas nosacījumiem;
12.4.3. apakšuzņēmēja maiņas rezultātā tiktu veikti tādi grozījumi Piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
12.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
12.6. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi 12.4.punkta nosacījumi, šādos gadījumos:
12.6.1. piedāvājumā norādītais apakšuzņēmējs ir rakstveidā paziņojis par atteikšanos piedalīties iepirkuma līguma izpildē;
12.6.2. piedāvājumā norādītais apakšuzņēmējs, uz kura iespējām Piegādātājs balstās, lai apliecinātu savas kvalifikācijas atbilstību Konkursa nolikumā noteiktajām prasībām, atbilst Konkursa nolikuma 6. punktā minētajiem pretendentu izslēgšanas nosacījumiem.
12.7. [bookmark: _Hlk3362530]Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 12. punktu.
12.8. Līguma 12.4.1.-12.4.3. punktos noteiktos izslēgšanas nosacījumu pārbaudi Pasūtītājs veic attiecībā uz to datumu (dienā), kad Pasūtītājs pieņem Līguma 12.7. punktā noteikto lēmumu.
12.9. Piegādātājs ir atbildīgs par to, lai noteikumus par līguma izpildē iesaistītā apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē ievēro arī tā iesaistītie apakšuzņēmēji.

13. Līguma darbības termiņš un grozīšanas kārtība
13.1. [bookmark: _Hlk10550735][bookmark: _Hlk13149519]Līgums stājas spēkā dienā, kad to paraksta abas Puses un ir spēkā līdz Pušu saistību pilnīgai izpildei.
13.2. Līgumu var izbeigt pirms termiņa, Pusēm rakstveidā par to vienojoties.
13.3. Pasūtītājam ir tiesības vienpusēji izbeigt Līgumu, rakstveidā paziņojot Piegādātājam 5 (piecas) kalendāra dienas iepriekš, ja:
13.3.1. [bookmark: _Hlk72933732]Piegādātājs kavē Līguma 3.5. punktā noteikto izpildes termiņu vairāk par 20 (divdesmit) kalendāra dienām;
13.3.2. Piegādātājs nepilda kādas citas saistības saskaņā ar Līgumu, un ja Piegādātājs minēto saistību neizpildi nav novērsis 5 (piecu) kalendāra dienu laikā pēc Pasūtītāja rakstiska paziņojuma par šādu saistību neizpildi saņemšanas;
13.3.3. Piegādātājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Piegādātāju ir atbrīvojusi no naudas soda vai samazinājusi naudas sodu;
13.3.4. Piegādātājs nav veicis apakšuzņēmēja nomaiņu atbilstoši Līguma 6.12. punktā noteiktajam;
13.3.5. Piegādātājam tiek pasludināts maksātnespējas process vai tā darbība tiek izbeigta vai pārtraukta.
13.4. [bookmark: _Hlk10551042]Piegādātājam ir tiesības vienpusēji izbeigt Līgumu, rakstveidā paziņojot par to Pasūtītājam 5 (piecas) kalendāra dienas iepriekš, ja Pasūtītājs nepamatoti kavē Līgumā norādītos apmaksas termiņus ilgāk kā 30 (trīsdesmit) kalendārās dienas, ir saņēmis rakstisku brīdinājumu no Piegādātāja un brīdinājumā norādītā termiņā, kas nevar būt īsāks kā 5 (piecas) darba dienas, nav novērsis pārkāpumu.
13.5. [bookmark: _Hlk33098178]Līguma 13.3.1.-13.3.4. punktā noteiktajos gadījumos Piegādātājs atlīdzina Pasūtītājam visus ar Līguma izbeigšanu radušos tiešos zaudējumus. Piegādātājs 5 (piecu) kalendāra dienu laikā pēc rakstiskas informācijas saņemšanas par Līguma pirmstermiņa izbeigšanu saskaņā ar Līguma 13.3.1.-13.3.4. punktu samaksā Pasūtītājam līgumsodu 10% (desmit procenti) apmērā no Pasūtītāja veikto pasūtījumu summas.
13.6. [bookmark: _Hlk10551293]Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt, Pasūtītājam jāaptur Līguma izpilde, par to rakstiski informējot Piegādātāju. Šajā gadījumā Pušu pienākums ir 5 (piecu) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājam ir pienākums apmaksāt tikai Piegādātāja piegādātās un Līgumā noteiktajā kārtībā Pasūtītāja pieņemtās Preces.
13.7. [bookmark: _Hlk10556132][bookmark: _Hlk72934454]Ja Līgumā nav noteikts savādāk, tad Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu pēc tam, kad tos parakstījušas Puses. 
13.8. Līguma izpildes laikā ir iespējami Līguma grozījumi, ja tie nemaina Līguma vispārējo raksturu (veidu un Konkursa dokumentos noteikto mērķi) un atbilst vienam no šādiem nosacījumiem:
13.8.1. grozījumi ir nebūtiski;
13.8.2. grozījumi ir būtiski un tie tiek izdarīti tikai Līguma 2.3. un 13.8. punktā minētajos gadījumos;
13.8.3. grozījumi tiek izdarīti Līguma 13.10. punktā minētajā gadījumā neatkarīgi no tā, vai tie ir būtiski vai nebūtiski.
13.9. Būtiski Līguma grozījumi ir pieļaujami, ja:
13.9.1. grozījumi nepieciešami citu iemeslu dēļ, kurus Puses nevarēja paredzēt Konkursa procedūras laikā. Šādā gadījumā Līguma kopējās summas pieaugums nevar pārsniegt 20 % (divdesmit procenti) no sākotnējās Līguma kopējās summas;
13.9.2. Piegādātāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju;
13.9.3. Līguma darbības laikā var tikt veikti būtiski un nebūtiski Līguma grozījumi saskaņā ar Publisko iepirkumu likuma 61. pantu un ievērojot šajā Līgumā noteikto kārtību un ierobežojumus un var attiekties uz Līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas, un, kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.
13.10. Līguma grozījumi ir pieļaujami, ja Līguma vērtība, ko nosaka kā visu secīgi izdarīto grozījumu naudas vērtību summa, ir mazāka par Ministru kabinetā noteiktajām līgumcenu robežvērtībām un 10% no Līguma kopējās summas.
13.11. Līgums ietver visas Pasūtītāja un Piegādātāja vienošanās par Līguma priekšmetu un aizstāj iepriekšējās rakstiskās un mutiskās vienošanās.
13.12. Pusēm nekavējoties jāinformē vienai otru, ja konstatē, ka:
13.12.1. starp Līguma dokumentos sniegtajiem datiem ir pretrunas;
13.12.2. Līguma dokumentos dotie dati atšķiras no reālajiem apstākļiem;
13.12.3. Līguma izpildei nozīmīgi apstākļi ir izmainījušies vai radušies jauni;
13.12.4. notikušas izmaiņas Latvijas Republikas normatīvajos aktos, kas ietekmē Līguma izpildi.

14. [bookmark: _Hlk10557119]Nobeiguma noteikumi
14.1. Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nav tiesības no Līguma izrietošās saistības, tiesības vai pienākumus pilnā apjomā vai daļēji nodot trešajām personām bez otras Puses rakstiskas piekrišanas. Nododot no Līguma izrietošās saistības trešajām personām, Puse ir pilnībā atbildīga otrai Pusei par Līgumā paredzēto saistību pienācīgu un pilnīgu izpildi.
14.2. [bookmark: _Hlk493842522]Lai organizētu Pušu sadarbību un Līguma izpildi, Puses nozīmē atbildīgās personas par Līguma izpildi:
14.2.1. [bookmark: _Hlk491698683]Departamenta atbildīgā persona: Satiksmes infrastruktūras pārvaldes Būvdarbu vadības nodaļas ceļu inženieris […], tālrunis: […], e-pasts:[…];
14.2.2. [bookmark: _Hlk174630328]Piegādātāja atbildīgā persona: Tirdzniecības vadītājs […], tālrunis: […], e-pasts:[…].
14.3. Ja mainās kāda no Pušu atbildīgajām personām vai šo personu kontaktinformācija vai Līguma 14.4. punktā norādītās e-pasta adreses, attiecīgajai Pusei ir pienākums 3 (trīs) darbdienu laikā par to rakstveidā paziņot otrai Pusei. Šādā gadījumā attiecīgie Līguma punkti tiks uzskatīti par grozītiem no attiecīgas Puses pārstāvēt tiesīgās personas parakstīta paziņojuma saņemšanas brīža bez Pušu atsevišķas rakstiskas vienošanās.
14.4. Visi paziņojumi, kas vienai Pusei jānodod otrai Pusei, izņemot, ja Puses Līgumā nav vienojušās par citu kārtību, ir jānosūta pa pastu ierakstītā vēstulē vai ar kurjerpastu uz attiecīgās Puses juridisko adresi, vai parakstītu ar drošu elektronisko parakstu uz:
14.4.1. Pasūtītāja Līguma 14.2.1. punktā norādīto e-pasta adresi un saziņai ar Departamentu Piegādātājs izmanto vienlaicīgi arī Departamenta e-pasta adresi:[…];
14.4.2. Piegādātāja e-pasta adresi: […].
14.5. Puses uzskatīs paziņojumus par saņemtiem 7 (septiņu) kalendāra dienu laikā pēc to nosūtīšanas vai ātrāk, ja ir saņemts apstiprinājums par paziņojuma saņemšanu. Līgumā noteiktajos gadījumos informācija var tikt nosūtīta elektroniski, un Puses apstiprina, ka šādā veidā nosūtīta informācija ir uzskatāma par pienācīgā veidā paziņotu otrai Pusei, un tai ir juridisks spēks. Elektroniski nosūtītus paziņojumus Puses uzskatīs par saņemtiem dienā, kad tie ir nosūtīti.
14.6. [bookmark: _Hlk534881764]Pusei ir pienākums nekavējoties, bet ne vēlāk kā 5 (piecu) darba dienu laikā no izmaiņu veikšanas atbilstošajos valsts reģistros rakstiski paziņot otrai Pusei par savas juridiskās adreses, rekvizītu maiņu, PVN reģistrācijas numura maiņu/anulēšanu vai juridiskā statusa maiņu, saimnieciskās darbības apturēšanu, likvidācijas procesa uzsākšanu, tiesiskās aizsardzības vai ārpustiesas tiesiskās aizsardzības procesa ierosināšanu, maksātnespējas procesa pasludināšanu, reorganizācijas procesa uzsākšanu, kā arī par jebkādu citu apstākli, kas var ietekmēt Līgumā noteikto saistību pienācīgu izpildi. Līdz šāda paziņojuma saņemšanai visi otrās Puses sūtījumi, kas šajā Līguma kārtībā nodoti pēc vecās adreses, rekvizītiem, ir atzīstami par pienācīgi nodotiem un saņemtiem. Par zaudējumiem, kas var rasties saistībā ar šo izmaiņu nesavlaicīgu un nepienācīgu paziņošanu, pilnā apjomā atbild Puse.
14.7. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai.
14.8. Ja kāds no Līguma noteikumiem zaudē juridisko spēku, tas neietekmē pārējos Līguma noteikumus.
14.9. Jautājumos, kas nav atrunāti Līgumā, Puses vadās no Latvijas Republikā spēkā esošajiem normatīvajiem aktiem.
14.10. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā, latviešu valodā.
14.11. Līgums sagatavots latviešu valodā uz 11 (vienpadsmit) lapām. Puses paraksta Līgumu ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
14.12.  Līguma neatņemamas sastāvdaļas ir tā 1.pielikums – Tehniskā specifikācija/Tehniskais piedāvājums (ar pielikumiem) un 2. pielikums – Finanšu piedāvājums.

Pušu rekvizīti:

	Pasūtītājs:
Rīgas valstspilsētas pašvaldības
Ārtelpas un mobilitātes departaments
	Piegādātājs:
PALAMI SIA





   _____________________	                                        __________________
      […]	                                   […]

